Diari Oficial de la Generalitat Valenciana


Sumari del DOGV 3243, del 15-05-1998 (1998/3832)

Informació pública de l'aprovació del Projecte d'Urbanització del Programa d'Actuació Integrada corresponent a la Unitat d'Execució Antonio Suárez, de València.
----------------------------------------------------------------------------------------------------------------------------------------------------------------

### Dades del document

Número de DOGV
:   3243

Data del DOGV
:   15-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3832


Organisme emissor
:   Ajuntament de València

Tipus de document
:   Anunci

Informació pública de l'aprovació del Projecte d'Urbanització del Programa d'Actuació Integrada corresponent a la Unitat d'Execució Antonio Suárez, de València. [1998/M3832]
  
El Ple de l'Ajuntament, en sessió del 14 de març de 1997, va adoptar el següent acord:
  
«... Segon. Aprovar l'alternativa tècnica i proposició presentada per Vallehermoso, SA, amb les següents modificacions parcials, a presentar en el termini de tres mesos.
  
a. Els propietaris de la zona escolar confrontant, excepte la xicoteta porció edificada, hauran d'integrar-se en la reparcel·lació de la unitat i materialitzar al si d'aquesta els drets urbanístics que els corresponguen, d'acord amb l'article 59-1 de la Llei del Sòl vigent, és a dir, el 75% de l'aprofitament mitjà de la unitat d'execució.
  
b. La cessió de l'Ajuntament del 10% d'aprofitament haurà d'efectuar-se en terrenys edificables de la unitat, o pel seu equivalent monetari si, al seu moment, així ho accepta la corporació.
  
c. Caldrà presentar-se un projecte de reparcel·lació adaptat al condicionament imposat en aquest acord.
  
d. S'inclourà en el programa la possibilitat de pagament a l'urbanitzador mitjançant terrenys dels propietaris que així ho desitgen. A aquest efecte, l'urbanitzador haurà de proposar i la corporació haurà d'acceptar un coeficient de pagament en terrenys degudament justificat.
  
e. El conveni i la proposició econòmica hauran d'incorporar les modificacions parcials especificades en l'informe del servei.
  
f. El projecte d'urbanització haurà de modificar-se d'acord amb les observacions contingudes en l'informe municipal ...»
  
De conformitat amb l'article 59.2 de la Llei 6/1994 Reguladora de l'Activitat Urbanística, com que el document aprovat definitivament manca de normes urbanístiques, la seua entrada en vigor es produeix amb la publicació del present acord.
  
Contra l'acord transcrit anteriorment, que és definitiu en via administrativa, es podrà interposar recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des del dia següent al de la publicació en el Butlletí Oficial de la Província.
  
Com a requisit per a la interposició d'aquest recurs, s'haurà d'efectuar la comunicació prèvia d'aquesta interposició a l'òrgan administratiu municipal autor de l'acte, segons disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga exercir qualsevol altre recurs o acció que s'estime procedent.